**ОТЧЕТ**

**за дейността на Местната комисия за борба срещу**

**противообществените прояви на малолетните и непълнолетните**

**в Община Севлиево през 2020 година**

**І. Организационно състояние на местната комисия**

**1.Законосъобразност на състава** (включени ли са длъжностните лица по чл. 6, ал. 2 от ЗБППМН)

Съставът на МКБППМН за 2020 година e определен със Заповед №0017 от 07.01.2020г. на Kмета на Община Севлиево.

През 2020 г. съгласно чл.6, ал.2 от Закона за борба срещу противообществените прояви на малолетните и непълнолетните Местната комисия работи в състав от 14 души. Съставът на Местната комисия включва председател, който е заместник-кмет „Хуманитарни и социални дейности“, заместник-председател, секретар и 11 члена, сред които представители на общинска администрация, отговарящи за образование, здравеопазване и социални дейности, юрист, директор на училище, инспектор ДПС в Районно управление на МВР - гр. Севлиево, педагогически съветник, педагози, представител на отдел „Закрила на детето” в дирекция „Социално подпомагане” и общественици, един, от които юрист.

През отчетния период са проведени три заседания на пленарния състав, на които са разгледани и приети:

* планове и отчети на комисията и помощните органи към нея;
* информация за състоянието и структурата на детската престъпност в общината и съвместната работа на МКБППМН с другите институции, работещи с и за деца;
* анализи на противообществените прояви и наложените възпитателни мерки;
* утвърждаване на обществени възпитатели и ръководителите на помощни органи от пленарния състав;
* програми и отчети за работата на Център за превенция в ЦПЛР- Детски комплекс „Йовко Йовков” и в кв.„Балабанца”, Консултативен кабинет, Приемни на обществения възпитател към Центровете за превенция, Клуб на родителя.

Заседанието през м. Декември бе проведено в онлайн връзка чрез платформата Messenger с оглед спазване на противоепидемичните мерки.

На заседанията присъстваха и обществени възпитатели, ръководители на помощни органи, представители на медиите. На всяко от заседанията са канени прокурор от Районна прокуратура – гр.Севлиево (РП-Севлиево), председател на Районен съд – гр.Севлиево, на същите са предоставени обсъжданите и гласувани материали/отчети за дейността, планове, програми/.

**2**. **Секретар на МКБППМН**

Съгласно ЗБППМН председател на МКБППМН през 2020 г.бе заместник-кмет ХСД – инж. Красимира Йорданова. Секретар на МКБППМН при Община Севлиево е г-жа Ваня Русчева на граждански договор.

**ІІ. Дейност на комисията**

**1. Реализирани дейности от Вашата комисия:**

**1.1. Участие на МКБППМН в екипи при изпълнението на Механизма за съвместна работа на институциите по обхващане и задържане в образователната система на деца, и ученици в задължителна предучилищна и училищна възраст,** приет с Решение на МС №373 от 05.07.2017 г.

Съгласно Механизмът за съвместна работа на институциите по обхващане и задържане в образователната система на децата и учениците в задължителна предучилищна и училищна възраст и заповед на Началника на РУО – Габрово в община Севлиево са локализирани три райони на обхват, в които действа един екип. В екипa участие вземат членове на МКБППМН – Община Севлиево в лицето на началник отдел „Образование, спорт и младежка политика“ в Община Севлиево, инспектор ДПС, обществени възпитатели и членове на МК, които са педагози, психолози и педагогически съветници в училищата на територията на общината. Поради преминаване към обучение в електронна среда на образователните институции, обхващането на обучаемите чрез различни подходи за синхронно и асинхронно обучение, работата на екипите по обхват бе редуцирана и преобразувана. Провеждани са телефонни разговори, комуникация в различни електронни платформи и приложения.

**1.1.1.** **Брой** **семейства на деца, подлежащи на образование, посетени от МКБППМН** (Попълнете на компютър. Ако е необходимо, добавете редове):

Конкретни посещения от МКБППМН не са правени. Членове на МК, обществени възпитатели и ръководители на помощни органи са част от екипите по обхват в образователните институции в общината и работят съобразно плановете на съответните институции.

**1.2**. **Работа с педагогическото ръководство.**

Работата с ръководствата на учебните заведения – училища и детски градини, на територията на общината е ползотворна и ефективна. Изградени са трайни взаимодействия, директорите съдействат за включване на учители и ученици в дейности и кампании на МК. При необходимост търсят съдействие и насочват деца, ученици и родители за работа със специалистите на МКБППМН – Община Севлиево.

През 2020г. МКБППМН при Община Севлиево планира редица дейности, които не успяха да бъдат реализирани поради възникналата пандемична обстановка и спазване на противоепидемичните мерки. В рамките на възможното съобразно условията се реализираха следните дейности:

* Реализиране на планирани дейности от малки училищни инициативи по превантивна кампания на МКБППМН „Не на агресията” във всички училища на територията на община Севлиево;
* Превантивна кампания „Отново на училище“ съвместно с Младежки център – Севлиево за безопасно движение по пътищата и със здравен медиатор за спазване на правилата за лична хигиена и безопасност при Ковид–19. Изработване на брошури, флаери, плакати, разпространение на видеоклипове, представяне на филми за учениците от начален и прогимназиален етап, съвместно с Градска библиотека – Севлиево;
* Онлайн фотоконкурс „Севлиево през моя обектив“, който да даде възможност за изява на децата и младежите от община Севлиево, които обичат фотографията, развитие на таланта им и тяхното виждане за града през фотообектива. Инициативата бе насочена към деца и младежи на възраст от 11 до 18 год. от община Севлиево в две възрастови групи;
* Онлайн конкурс за Коледна картичка - насочен към деца и младежи на територията на общината на възраст от 6 до 18 години, в три възрастови групи. Постави си за цел да провокира желание у подрастващите да изработят коледна картичка, която да зарадва самотен човек от община Севлиево. Участниците в конкурса се ангажират в дейност, която ги насочва към положителен модел на поведение и разбиране на другия. Дейността цели и превенция на асоциалното поведение на малолетните и непълнолетните. Участие взеха 85 деца от общината и повече от 40 деца и младежи от цялата страна. Отличените на първо място във всяка възрастова група картички бяха отпечатани и предоставени на социални услуги за възрастни хора, социален патронаж и кметства от общината. Коледната картичка получила специалната награда на МКБППМН – Община Севлиево и отличеното пожелание бяха отпечатани като празничен поздрав за членовете и партньорите на МК.

**Таблица 1.**

|  |  |
| --- | --- |
| **Брой срещи** | **Брой заявки към МКБППМН за консултиране**  **на деца и родители** |
| 10 | 6 |

*Забележка:*Попълнете на компютър. Ако е необходимо, добавете редове.

**1.3.Работа с Училищни комисии по превенция (УКП), училищни психолози, педагогически съветници, ресурсни учители и класни ръководители.**

**Таблица 2.**

|  |  |
| --- | --- |
| **Брой работни срещи за обсъждане на казуси на проблемни деца** | **Теми** |
| 8 | * Проблемно и рисково поведение на конкретни маловръстни – възможни подходи и интервенции, предприемане на действия; * Работа с ученици, непосещаващи учебни занятия и превенция на риск от отпадане. * Включване на специалисти от образователните институции в семинари, тренинги и обучения. |

*Забележка:*Попълнете на компютър. Ако е необходимо, добавете редове.

**1.4.Взаимодействие с Обществените съвети към училищата. Представете данни:**

През отчетния период МКБППМН – Община Севлиево не е взаимодействала с Обществените съвети към училищата на територията на общината, тъй като спецификата на реализираните дейности не е извела такава необходимост.

**1.5. Превантивна работа с родители, настойници и попечители.**

По отношение на превантивната дейност с родителите към МКБППМН функционира Клуб на родителя, дейността на който е насочена към подкрепа и работа с родителите, организиране на дейности и инициативи, свързани с припомняне на родителските отговорности и консултации по въпросите на възпитанието с цел възстановяване и укрепване на добрата комуникация на родителя с детето/младежа.

Популяризират се възможностите на МКБППМН и помощните органи към нея за подкрепа и съдействие на родители, които срещат затруднения в процеса на възпитание.

През 2020 г. Клуб на родителя към МКБППМН – Община Севлиево работи целенасочено по посока превантивна работа с родителите. Поддържа публична **Фейсбук група „Клуб на родителя към МКБППМН Община Севлиево”.** Споделя се полезна информация, предстоящи събития, дискусии по теми свързани с отговорното родителстване. Провеждат се срещи, разговори, консултации с родители и педагози както в центровете по превенция, така и в учебните заведения.

След въвеждане на епидемичната обстановка и промяна на условията на учене, ръководителят на Клуб на родителя и обществените възпитатели използваха възможността за търсене и проучване на начини за формиране на „приобщения родител“. В обстановка на дистанционно обучение ролята на родителя се оказва важна и решаваща в помощ и подкрепа на учителя. Това бе подходящ момент за успешното приобщаване на родителите към училищния живот, да се приобщят като пълноценни партньори на училището и участници във взимането на решения.

През изминалите месеци периодично бяха публикувани във Фейсбук групата на Клуба на родителя материали в помощ на „приобщения родител“.

Поради свързаното с дистанционното обучение обездвижване на децата и прекомерната натовареност на очите при работа с електронни устройства бяха подбирани материали, свързани с подходящи физически упражнения и упражнения за очите.

В Центровете по превенция и при работата на обществените възпитатели се работи съвместно с родителите на деца, извършили противообществени прояви или престъпления, провеждат се разговори, оказва се подкрепа и съдействие за повишавана на родителския капацитет.

През отчетния период МКБППМН – Община Севлиево не е определяла здравни, образователни и социални мерки по отношение на родители, попечители и настойници. Работи съвместно с Дирекция „Социално подпомагане“, Център за обществена подкрепа – Севлиево и институциите, предоставящи социални услуги с цел подобряване комуникацията между деца и родители, подкрепа и съдействие.

През 2020г. няма деца и младежи, извършители на противообществена проява или престъпление, които имат определен настойник и/или са настанени в институции от семеен тип.

**1.5.1. Брой и вид дейности за** **контрол и подпомагане на родители, настойници и попечители**, **които срещат затруднения при възпитанието на децата си.**

**Таблица 3.**

|  |  |  |
| --- | --- | --- |
|  | **Брой на участниците** | **Вид дейности (срещи, обучения, консултации)** |
| **Родители** | **100** | * Функциониращ Клуб на родителя, помощен орган към МКБППМН; * Съвместно с Дирекция „Социално подпомагане” насочване към консултации за повишаване на родителския капацитет в ЦОП – Севлиево; |
| **Настойници** | **4** | * Добра комуникация с екипа специалисти в ЦНСТДМ и ЦНСТДМУ - гр. Севлиево; * Включване на ръководителите и социалните работници в обучения и тренинги. |
| **Попечители** | **-** |  |

*Забележка:* Попълнете на компютър. Ако е необходимо, добавете редове.

**1.5.2.** **Брой деца с асоциално поведение, поставени под настойничество или попечителство.**

**Таблица 4.**

|  |  |  |
| --- | --- | --- |
| **Общ брой** **деца** | **Малолетни** | **Непълнолетни** |
| **-** | **-** | **-** |

*Забележка:* Попълнете на компютър.

**1.5.3.** **Проведени превантивни програми и проучвания.**

**Таблица 5.**

|  |  |  |  |  |  |
| --- | --- | --- | --- | --- | --- |
| **Проведени превантивни програми** | **Брой** | **Теми** | **Брой участници родители** | **Брой участници малолетни** | **Брой участници непълнолетни** |
| **Образователни** | **1** | Превантивна кампания „Отново на училище“ | **50** | **200** | **300** |
| **Асоциално поведение** | **-** |  |  |  |  |
| **Насилие между деца** | **1** | Превантивна кампания „Не на агресията” – Реализиране на малки училищни инициативи по темата във всички училища на територията на общината;  Ежеседмични занимания по изобразително изкуство в Центрове по превенция | **10** | **150** | **110** |
| **Наркотични вещества, алкохол, тютюнопушене** | **-** | - | **-** | **-** | **-** |
| **Сексуална експлоатация и трафик на хора** | **-** | **-** | **-** | **-** | **-** |
| **Престъпления и противообществени прояви, свързани с жп-транспорт** | **-** | **-** | **-** | **-** | **-** |
| **Здравни** | **1** | Здравни беседи съвместно със здравен медиатор – лична хигиена, заразни болести /хепатит, туберкулоза/, грижа за зъбите. | **20** | **25** | **5** |
| **Културни** | **1** | * Онлайн фотоконкурс „Севлиево през моя обектив“ * Онлайн конкурс за коледна картичка; * Виртуален куклен спектакъл „Косе Босе“ | **20**  **25** | **65**  **443** | **10**  **45**  **-** |
| **Спортни** | **-** |  |  |  |  |
| **Радикализъм[[1]](#footnote-1)1** | **-** |  |  |  |  |
| **Общо** | **4** |  | **125** | **883** | **470** |

*Забележка:* Попълнете на компютър. Ако е необходимо, добавете редове.

**Таблица 6.**

|  |  |  |  |  |  |
| --- | --- | --- | --- | --- | --- |
| **Проведени анкетни проучвания:** | **Брой** | **Теми** | **Брой участници родители** | **Брой участници малолетни** | **Брой участници непълнолетни** |
| **Образователни** |  |  |  |  |  |
| **Асоциално поведение** |  |  |  |  |  |
| **Насилие между деца** |  |  |  |  |  |
| **Наркотични вещества, алкохол, тютюнопушене** |  |  |  |  |  |
| **Сексуална експлоатация и трафик на хора** |  |  |  |  |  |
| **Престъпления и противообществени прояви, свързани с жп-транспорт** |  |  |  |  |  |
| **Здравни** |  |  |  |  |  |
| **Културни** |  |  |  |  |  |
| **Спортни** |  |  |  |  |  |
| **Радикализъм1** |  |  |  |  |  |
| **Общо** | **-** | **-** | **-** | **-** | **-** |

*Забележка:* Попълнете на компютър. Ако е необходимо, добавете редове.

През отчетната 2020г. МКБППМН при Община Севлиево не е провеждала анкетни проучвания.

**1.5.3.1. Превенция на противообществените прояви и престъпления, свързани с жп-транспорта в съответствие с Писмо № 71/25. 09. 2007 г. на ЦКБППМН до председателите и секретарите на МКБППМН** (Попълнете на компютър)**:**

**Таблица 7.**

|  |  |
| --- | --- |
| **Брой осъществени срещи със служители на „Транспортна полиция”** | **-** |
| **Брой разпространени материали** | **-** |
| **Брой на информационните кампании в училищата** | **-** |
| **Брой публикации в медиите** | **-** |
| **Брой съвместни мероприятия с НПО** | **-** |

В Община Севлиево не съществува този проблем поради отсъствието на жп- транспорт на територията на общината.

**1.6. Консултации по заявки на родители (чл. 41 от ЗБППМН) от МКБППМН.**

**1.6.1. Брой деца преминали консултации.**

**Таблица 8. Индивидуални консултации.**

|  |  |  |
| --- | --- | --- |
| **Общ брой** **консултирани** **деца за асоциално поведение** | **Малолетни** | **Непълнолетни** |
| **6** | **4** | **2** |
| **Общ брой** **консултирани** **деца за насилие между деца** |  |  |
| **2** | **2** | **-** |
| **Общ брой** **консултирани** **деца за употреба на наркотици** |  |  |
| **2** | **-** | **2** |
| **Общ брой** **консултирани** **деца за употреба на алкохол** |  |  |
| **4** | **4** | **-** |
| **Общ брой** **консултирани** **деца за употреба на тютюневи изделия** |  |  |
| **-** | **-** | **-** |
| **Общ брой** **консултирани** **деца за радикализъм** |  |  |
| **-** | **-** | **-** |

*Забележка:* Попълнете на компютър. Ако е необходимо, добавете редове.

**Таблица 9. Семейни консултации.**

|  |  |  |
| --- | --- | --- |
| **Общ брой** **консултирани** **деца за асоциално поведение** | **Малолетни** | **Непълнолетни** |
| **6** | **4** | **2** |
| **Общ брой** **консултирани** **деца за насилие между деца** |  |  |
| **2** | **2** | **-** |
| **Общ брой** **консултирани** **деца за употреба на наркотици** |  |  |
| **2** | **-** | **2** |
| **Общ брой** **консултирани** **деца за употреба на алкохол** |  |  |
| **4** | **4** | **-** |
| **Общ брой** **консултирани** **деца за употреба на тютюневи изделия** |  |  |
| **-** | **-** | **-** |
| **Общ брой** **консултирани** **деца за радикализъм** |  |  |
| **-** | **-** | **-** |

*Забележка:* Попълнете на компютър. Ако е необходимо, добавете редове.

През 2020г. МКБППМН – Община Севлиево е работила по един случай, свързан с употреба на алкохол от четирима малолетни. Работи се по теми за ранна превенция на зависимостите. Консултации във връзка с тютюнопушене не са провеждани. В работата си с малолетни и непълнолетни, поставени под възпитателен надзор, обществените възпитатели провеждат беседи за вредите от тютюнопушенето. В Центъра по превенция в кв. Балабанца съвместно със здравния медиатор се провеждат беседи по темата и вредата за детския организъм. Инспектор ДПС работи с учениците от професионалните гимназии за превенция на тютюнопушенето

**1.6.2. Брой** **консултирани деца с противообществени прояви от МКБППМН.**

**Таблица 10. Индивидуални консултации.**

|  |  |  |
| --- | --- | --- |
| **Общ брой** **консултирани** **деца** | **Малолетни** | **Непълнолетни** |
| **36** | **13** | **23** |

*Забележка:* Попълнете на компютър.

**Таблица 11. Семейни консултации.**

|  |  |  |
| --- | --- | --- |
| **Общ брой** **консултирани** **деца** | **Малолетни** | **Непълнолетни** |
| **10** | **3** | **7** |

*Забележка:* Попълнете на компютър.

**Таблица 12. Индивидуални консултации – радикализъм.**

|  |  |  |
| --- | --- | --- |
| **Общ брой** **консултирани** **деца** | **Малолетни** | **Непълнолетни** |
| **-** | **-** | **-** |

*Забележка:* Попълнете на компютър.

**Таблица 13. Семейни консултации – радикализъм.**

|  |  |  |
| --- | --- | --- |
| **Общ брой** **консултирани** **деца** | **Малолетни** | **Непълнолетни** |
| **-** | **-** | **-** |

*Забележка:* Попълнете на компютър.

През 2020 г. в Община Севлиево не са разпознати малолетни и непълнолетни, споделящи идеи или принадлежащи към организации с екстремистки или радикален характер. МКБППМН не е информирана за престъпления по расистки подбуди и не са получавани сигнали във връзка с този вид престъпления.

**1.6.3.** **Установени криминални деяния от футболни агитки** (ултраси**) и брой на техните извършители.**

**Таблица 14.**

|  |  |  |
| --- | --- | --- |
| **Общ брой деца** | **Малолетни** | **Непълнолетни** |
| **-** | **-** | **-** |

*Забележка:* Попълнете на компютър.

**1.7**. **Издаване и разпространение на информационни материали по представените в отчета превантивни програми.**

**Таблица 15.**

|  |  |  |
| --- | --- | --- |
| **Видове (плакати, брошури, флаери, др.)** | **Тираж** | **Теми** |
| **Плакати за инициативи и дейности** | **Електронен вариант**  **80 бр. плакати**  **500 бр. брошури и 400 бр. флаери на тема Пътна безопасност** | **Конкурс за коледна картичка**  **Превантивна кампания „Отново на училище“** |

*Забележка:* Попълнете на компютър. Ако е необходимо, добавете редове.

**Моля, в случай на издадени собствени информационно-методически материали на МКБППМН**, в ЦКБППМН да бъде изпратен по един екземпляр, с оглед създаването на Информационен архив.

**2.** **Брой деца с противообществени прояви, насочени от МКБППМН към Дирекция „Социално подпомагане” (ДСП) – Отдел „Закрила на детето” (ОЗД) за предоставяне на мерки за закрила и социални услуги.**

Отдел „Закрила на детето” към Дирекция „Социално подпомагане” гр. Севлиево работи с по-голяма част от малолетните и непълнолетните, за които са разглеждани възпитателни дела през отчетния период. Значителна част от деца, на които се разглежда възпитателно дело, вече ползват услугата на Център за обществена подкрепа или по време на разглеждане на възпитателното дело, тричленният състав предлага на социалния работник от „Закрила на детето”, който присъства на разглеждането, малолетния или непълнолетния да ползва и услугите на ЦОП като допълваща корекционно- възпитателна и превантивна дейност.

Малолетните/непълнолетните, които посещават ЦОП и имат наложена възпитателна мярка по ЗБППМН по- рядко допускат нови прояви. Част от децата обаче не винаги се отнасят с нужната отговорност към работата със специалистите в Центъра, както и често нарушават уговорките си с обществения възпитател при наличие на такъв, при което е трудно да се постигне нужния ефект от съвместната работа.

**Таблица 16.**

|  |  |  |
| --- | --- | --- |
| **Общ брой деца насочени от МКБППМН** | **Малолетни** | **Непълнолетни** |
| **3** | **2** | **1** |

*Забележка:* Попълнете на компютър.

**3.** **Взаимодействие на МКБППМН с ВУИ, СПИ, поправителни домове. Дейност с напусналите тези заведения и условно осъдени непълнолетни.** (Попълнете на компютър. Ако е необходимо, добавете редове):

Един непълнолетен е настанен в СПИ „Христо Ботев” с. Варненци, общ. Тутракан, а един непълнолетен е във ВУИ „Н. Й. Вапцаров” гр. Завет, обл. Разград, и по-късно бе преместен във Възпитателно училище-интернат „Ангел Узунов” – гр. Ракитово, обл. Пазарджик.

Секретарят на МКБППМН поддържа връзка с ръководството на възпитателните училища по отношение на непълнолетните. Директорите своевременно уведомяват МК и искат становище за пускане на непълнолетните в регламентираните ваканции. Преди настаняването в корекционните институции единият непълнолетен бе настанен за отглеждане при баба си, а другият в ЦНСТД - гр. Севлиево. При постъпването им съответно в СПИ и ВУИ настаняването и за двамата младежи бе прекратено. В следствие на това отговорност за единия пое майката, която живее в общ. Ловеч и непълнолетният е под надзор на инспектор ДПС - гр. Ловеч. За другия непълнолетен няма кой да полага грижи и поеме отговорност по време на ваканциите, тъй като майката е в чужбина, а близките родственици не могат да се ангажират с грижите за маловръстния..

При спорадичните пребивавания на младежите на територията на община Севлиево се осъществява подкрепа и наблюдение. Инспектор Детска педагогическа стая поддържа постоянни контакти с ВУИ и СПИ и настанените непълнолетни там.

Периодично преди изготвяне на становището за пускане на непълнолетните поведението им през предходните периоди на ваканция се обсъжда с инспектор ДПС, отдел „Закрила на детето” и Оперативното бюро на МКБППМН.

**3.1. Колко контакти с деца, настанени в корекционно-възпитателни заведения, са осъществени.**

Контакти с непълнолетните, настанени във ВУИ и СПИ се провеждат по време на престоя им през ваканциите – разговори, беседи.

**Таблица 17.**

|  |  |  |
| --- | --- | --- |
| **Общ брой деца** | **Малолетни** | **Непълнолетни** |
| **2** | **-** | **2** |

*Забележка:* Попълнете на компютър.

**3.2. Каква работа е извършена с родители на малолетни и непълнолетни, чиито деца са настанени във ВУИ, СПИ и ПД, и на които предстои прекратяване на престоя в тези заведения.** (Попълнете на компютър. Ако е необходимо, добавете редове):

През отчетния период няма непълнолетни освободени предсрочно от ВУИ, СПИ и ПД, които да се нуждаят от конкретна помощ и подкрепа за адаптация и ресоциализация.

**4**. **Предприети дейности за социална подкрепа на малолетни и непълнолетни**, пребивавали в СПИ, ВУИ, ПД, приюти за безнадзорни деца и условно осъдени.

**Таблица 18.**

|  |  |  |
| --- | --- | --- |
|  | **Брой дейности** | **Видове дейности** |
| **СПИ** | **-** | **-** |
| **ВУИ** | **-** | - |
| **ПД** | **-** | - |
| **Приюти за безнадзорни деца** | **-** | **-** |
| **Условно осъдени** | **-** | **-** |

*Забележка:* Попълнете на компютър. Ако е необходимо, добавете редове.

**4.1.** **Създаден** **поименен регистър на всички неучащи и неработещи непълнолетни в общината (района), освободени от СПИ, ВУИ, ПД, както и на условно осъдени** **в съответствие с Указанието на ЦКБППМН** (Писмо № 73 от 25.09.2009 г.). **Дейности, предприети за повишаване на тяхната квалификация, професионално обучение, професионално ориентиране и подпомагане при намирането на работа. Постигнати резултати.**

Поради малкия брой непълнолетни лица, настанени в СПИ, ВУИ, ПД и условно осъдени в общината не е създаден поименен регистър, но случаите на непълнолетните се следят, води се периодична комуникация с институциите, в които са настанени. Специалистите на МК и помощните органи, към нея работят с тях при освобождаване и през ваканциите.

**Таблица 19.**

|  |  |  |  |  |  |
| --- | --- | --- | --- | --- | --- |
| **Категории неучещи и неработещи**  **непълно-летни** | **Общ брой** | **Брой продължили образованието си** | **Брой на обхванати в обучения и програми за квалификация** | **Брой на професионално ориентирани и консултирани** | **Брой на започналите работа** |
| Неучещи и неработещи, напуснали СПИ | - | - | - | - | - |
| Неучещи и неработещи, напуснали ВУИ | - | - | - | - | - |
| Неучещи и неработещи, освободени от ПД | - | - | - | - | - |
| Условно осъдени | - | - | - | - | - |
| Осъдени на пробация | - | - | - | - | - |

*Забележка:* Попълнете на компютър.

**4.2. Как МКБППМН във Вашата община се информира за условно осъдените и осъдените на пробация непълнолетни.** (Попълнете на компютър. Ако е необходимо, добавете редове):

МКБППМН при Община Севлиево получава своевременно информация, придружена с влязло в сила Решение от Районен съд - Севлиево за условно осъдените и осъдените на пробация непълнолетни.

**Таблица 20. Информиране на МКБППМН за условно осъдените и осъдените на пробация непълнолетни.**

|  |  |
| --- | --- |
|  | **Брой случаи** |
| **Информация от съда** | **-** |
| **Справки на секретаря на МК в съда** | Предоставена е една справка до Районна прокуратура – Севлиево |

*Забележка:* Попълнете на компютър. Ако е необходимо, добавете редове.

**ІІІ. Възпитателни дела**

**1.** **Проблеми при образуването и разглеждането на възпитателните дела.** (Попълнете на компютър. Ако е необходимо, добавете редове):

МКБППМН при Община Севлиево не среща трудности при образуването на възпитателни дела. По отношение на разглеждането обаче нерядко пречка е неявяване на малолетния/непълнолетния и негов родител на посочената първоначална дата за разглеждане. През 2020 г. 6 /шест/ от образуваните възпитателни дела са отложени за разглеждане поради неявяване на малолетен/непълнолетен и/или негов родител/настойник.

Поради обявената извънредна ситуация насрочените за м. Март и м. Април възпитателни дела бяха отложени и разгледани през м. Май 2020г.

**Образуване и провеждане на ВД**

**През 2020 г. са получени 23** (38 през 2019г.,17 през 2018г., 30 през 2017г.) сигнала за образуване на възпитателно дело. Един от сигналите е изпратен за разглеждане на друга комисия по компетентност. За 2020г. са образувани и разгледани 23 възпитателни дела, от които 2 са по преписки получени през месец декември 2019 г. Последната получена преписка е насрочена за разглеждане през януари 2021г.

Районна прокуратура- Севлиево е изпратила 14 (28 през 2019г., 11 през 2018г., 18 през 2017г., 19 през 2016 г.) преписки за образуване на възпитателни дела през тази година. Получени са две преписки от Районна прокуратура – Габрово, Териториално отделение – Трявна към РП - Габрово е изпратила една преписка.

Районно управление на МВР- Севлиево е подало 6 (9 през 2019г., 4 през 2018г. и 2017г., 14 през 2016 г.) сигнала за образуване на възпитателно дело.

**Структура на престъпленията и противообществените прояви на малолетни и непълнолетни в община Севлиево през 2020г. (според разгледаните възпитателни дела от МКБППМН през календарната година).**

Данните в следващите таблици показват структурата на извършените нарушения според вида на проявите, разгледани през 2020г. от МКБППМН – Община Севлиево.

**ПРОТИВООБЩЕСТВЕНИ ПРОЯВИ**

|  |  |
| --- | --- |
| Прояви на насилие и агресия | 1 с 3-ма извършители |
| Бягство от дома | 1 с 1 извършител |
| Блудствени действия, непристойно и хулиганско поведение в училище | 1 с 2 извършители |
| Употреба на алкохол | 1 с 4 извършители |

**ПРЕСТЪПЛЕНИЯ**

|  |  |
| --- | --- |
| Унищожаване и повреждане на имущество | 2 с по 2-ма извършители |
| Кражба - общо | 7 с общо 16 извършители |
| в това число: |  |
| взломна | 3, от които 1 с 5-ма извършители, 1 с 2-ма извършители, 1 с 3-ма извършители |
| домова /обикновена/ на мобилни телефони, велосипеди, пари в брой | 4 с общо 6-ма извършители (1 с 3-ма извършител, 3 с по 1 извършители) |
| Противозаконно отнемане на МПС | 3 с общо 7 извършители |
| Престъпления, свързани с наркотици | 5 с общо 4-ма извършител |
| Намерена и непредадена чужда вещ | 2 с по 1 извършител |

През 2020г. се запазва тенденцията разгледаните възпитателни дела за извършени противообществените прояви да са малко на брой. Разгледани са дела за бягство от дома, употреба на алкохол, прояви на агресия. През отчетния период е разгледано и едно възпитателно дело за непристойно поведение в училище, обиди към учител и блудствени действия пред връстници.

Най-честите престъпления извършвани от малолетни и непълнолетни и през този отчетен период са кражбите – 7 с общо 16 извършители. Три от тях са взломни, извършени от група малолетни и непълнолетни.

Наблюдава се повишаване на броя на разгледани възпитателни дела за престъпления, свързани с наркотици. През този отчетен период са разгледани пет дела за притежание на психоактивни вещества.

Разгледани са две възпитателни дела за унищожаване и повреждане на имущество при проникване в частен имот, повреждане и унищожаване на лично МПС при неумишлено запалване на пожар.

Постъпили са две преписки по чл. 207 ал.1 от НК за намерена и непредадена в срок чужда вещ, за които са разгледани възпитателни дела.

През 2020г. не са разглеждани възпитателни дела за административни нарушения.

За петима малолетни и непълнолетни са разгледани по две възпитателни дела, което е значително по-малко спрямо предходната 2019 година.

**Възрастов състав на извършителите на противообществени прояви и престъпления**

От разгледаните дела по възраст извършителите за последните години се разпределят, както следва:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **По възраст** | **2012** | **2013** | **2014** | **2015** | **2016** | **2017** | **2018** | **2019** | **2020** |
| **8-13 г.** | 23 | 23 | 33 | 9 | 7 | 13 | 9 | 22 | **15** |
| **14-17 г.** | 36 | 38 | 28 | 33 | 43 | 20 | 13 | 19 | **22** |

**Съотношение по пол на извършителите:**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **По пол** | **2012** | **2013** | **2014** | **2015** | **2016** | **2017** | **2018** | **2019** | **2020** |
| **момичета** | 10 | 19 | 14 | 6 | 13 | 4 | 6 | 8 | 11 |
| **момчета** | 49 | 42 | 47 | 36 | 37 | 29 | 16 | 33 | 26 |

**Възпитателни мерки по чл.13, ал.1 от ЗБППМН – резултатност**

**Наложени възпитателни мерки по чл. 13 от ЗБППМН:**

|  |  |
| --- | --- |
| по т. 1 „предупреждение” | 9 |
| по т.2 „задължаване да се извини на пострадалия” | 0 |
| по т.3 „задължаване да участва в консултации,  обучения и програми за преодоляване на отклонения в поведението” | 0 |
| по т.4 „поставяне под възпитателен надзор на родителите или лицата, които ги заместват, със задължение за полагане на засилени грижи” | 0 |
| по т.5 „поставяне под възпитателен надзор на обществен възпитател” | 21 |
| по т.6 „забрана на непълнолетния да посещава определени места и заведения” | 0 |
| по т.7 „забрана на непълнолетния да се среща и установява контакти с определени лица” | 0 |
| по т.8 „забрана на непълнолетния да напуска настоящия адрес” | 0 |
| по т.9 „задължаване на непълнолетния да отстрани със свой труд причинената вреда, ако това е в неговите възможности” | 0 |
| по т.10 „задължаване на непълнолетния да извърши определена  работа в полза на обществото” | 14 |
| по т. 11 „настаняване в социално-педагогически интернат” | 0 |
| по т. 12 „предупреждаване за настаняване във възпитателно училище-интернат с изпитателен срок 6 месеца” | 0 |
| по т. 13 „настаняване във възпитателно училище-интернат” | 0 |
| **ОБЩО:** | **44** |

**Наложени възпитателни мерки по чл. 15 от ЗБППМН:**

|  |  |
| --- | --- |
| по т. 1 „предупреждение” | 0 |
| по т. 2 „задължаване да посещават специално организирани беседи и консултации по въпросите на възпитанието” | 0 |
| по т. 3 „глоба в размер от 50 до 1000 лв.” | 0 |

**Наложени възпитателни мерки по чл. 41 от ЗБППМН:**

|  |  |
| --- | --- |
| „поставяне под възпитателен надзор на обществен възпитател”, чл. 41, ал.1 и ал.2 (с изключение на буква д) | 1 |
| „поставяне под възпитателен надзор на обществен възпитател” на непълнолетни, осъдени от съда | 1 |

За периода 01.01.2020г. – 17.12.2020г. тричленните състави са наложили общо 44 възпитателни мерки. Традиционно най-често се налага мярката по чл.13, ал.1 т.5 - „поставяне под възпитателен надзор на обществен възпитател”, е преценена като най-адекватна в 20 от случаите. Запазва се тенденцията тази мярка да е сред най-ефективна поради продължителността си на въздействие върху детето/младежа и помощта от специалисти, която получават родителите на малолетния/непълнолетния извършител по въпросите на възпитанието му.

Мерки по чл.13 ал.1 т.11, т.12 и т.13 не са налагани.

Обществен възпитател по чл.41, ал.1 ал. 2 от ЗБППМН, извън наложените мерки по чл.13, ал.1, т.5 е определен превантивно на един непълнолетен с цел да бъде преодолян и избегнат евентуален риск и предотвратено отпадането му от училище.

По отношение на родителите съгласно чл.15 от ЗБППМН през 2020г. мерки не са налагани.

**2.** **Брой изготвени „Оценка на риска” по Методика за оценка на риска от повторно извършване на противообществена проява от малолетни и непълнолетни лица в дейността на системата от МКБППМН** (Попълнете на компютър. Ако е необходимо, добавете редове):

През 2020 г. са изготвени 42 оценки на риска за малолетни и непълнолетни правонарушители по методиката за оценка на риска. Оценките се изготвят в началото на конкретния случай и при приключване.

**ІV. Консултативни кабинети и центрове за социална превенция**

**1.** **Наименование на помощния орган.** (Попълнете на компютър. Ако е необходимо, добавете редове):

Като помощни органи на МКБППМН-Севлиево през 2020г. работиха два Центъра за превенция и две Приемни на обществения възпитател към тях, Консултативен кабинет и Клуб на родителя.

**2.** **Центърът за превенция или Консултативен кабинет има ли статут и функционира ли в съответствие с изискванията на ЦКБППМН?. (Образецът за статут на Център за превенция /Консултативен кабинет/ е предоставен на Националното съвещание в гр. Хисаря през 2017 г.)** (Попълнете на компютър. Ако е необходимо, добавете редове):

Центровете по превенция и Консултативният кабинет, помощни органи към МКБППМН – Община Севлиево функционират в съответствие с изискванията на ЦКБППМН. Изградени са съгласно чл.10 ал.2 от Закона за борба срещу противообществените прояви на малолетните и непълнолетните.

Правилникът за организацията и дейността на Центровете за превенция е приет с Решение №5, от заседание №2/20.07.2009 г.на МКБППМН – Община Севлиево, изм. с Решение №3 от заседание №1/05.02.2013г.на МКБППМН – Община Севлиево, изм. с Решение №5 от заседание №1/31.01.2018г. на МКБППМН – Община Севлиево.

Статутът на Консултативен кабинет е приет с Решение №8 от Заседание №2/20.07.2009г. на МКБППМН, изм. с Решение №3 от Заседание №1/ 05.02.2013г. на МКБППМН, изм. с Решение №6 от заседание №1/31.01.2018г. на МКБППМН – Община Севлиево.

Центровете за превенция работят за реализиране на националната и общинската политика в областта на превенцията и противодействието на девиантното и агресивното поведение на децата, предотвратяване отпадането от училище на подлежащи на задължително обучение и превенция на зависимости сред подрастващите.

В **Консултативния кабинет**, помощен орган на МКБППМН-Севлиево беше извършвана консултативна и възпитателно – корекционна дейност на деца на възраст от 8 до 17 години и родители, както и дейности по програми, свързани с превенцията на противообществени прояви и престъпления на малолетни и непълнолетни. Дейността на кабинета е регламентирана в глава VIII от ЗБППМН, Правилата за работа на обществения възпитател, Етичния кодекс на работещите с деца и Статута на Консултативния кабинет.

Задачите, които си постави ръководителят на Консултативния кабинет през 2020 г. бяха свързани с повишаване компетентността на личността чрез формиране и развиване на умения, необходими в момента или по-късно с крайна цел адекватното вписване на подрастващите в обществото; осъществявана е корекционно – възпитателна дейност; превенция на рисковото поведение у подрастващите; подобряване комуникацията и доверието между родители и деца; консултиране на родители, чиито деца имат асоциално поведение; прилагане на политика за превенция употребата на психоактивни вещества (наркотици, тютюнопушене, употреба на алкохол, енергийни напитки и др.) и на други рискови фактори (асоциално поведение, агресия, хулиганство и престъпления) сред подрастващите.

През отчетната 2020г. ръководителят на Консултативния кабинет е провел 31 доброволни консултации с малолетни и непълнолетни със съгласието на родител. Половината от тях са проведени в електронна среда – телефонен разговор, платформи Messenger, Viber, с оглед спазване на противоепидемичните мерки. Цялостната дейност бе адаптирана и съобразена с новите условия на обучение и социални взаимодействия в условия на пандемия.

В **приемните на обществения възпитател** се провежда корекционно- възпитателна работа с малолетни и непълнолетни с наложени възпитателни мерки по ЗБППМН, срещи, разговори и беседи на обществените възпитатели с малолетните и непълнолетните и техните родители или лица, които ги заместват с наложени мерки по чл.13, ал.1, т.5 от ЗБППМН и бе осъществена корекционно-възпитателна работа по чл.41, ал.1 и ал.2 от ЗБППМН. Работено е общо с 36 малолетни и непълнолетни. Част от надзор от м. Март бе осъществяван в електронна среда. Това определено изправи пред ново предизвикателство обществените възпитатели. Опосредстваната комуникация обаче предостави възможност за използването на по-голям обхват ресурси – клипове, филми, виртуални изложби, по наше мнение даде и възможност за по – интензивен контакт с отговорните възрастни и по-задълбочен анализ на отношенията дете-родител.

В **Клуба на родителя** се провеждат беседи и срещи с родители във връзка с трудностите, които срещат същите при възпитанието на децата си. На срещите са обсъдени правата и задълженията на родителите и отговорността, която трябва да поемат за възпитанието на децата си, практически методи на възпитание и начини за наказания на децата в ранна детска възраст. Създадени бяха контакти и планирани дейности за инициативи и семинари за повишаване на родителския капацитет, подобряване на взаимодействието, подкрепа за родителите. В условия на пандемия традиционните за клуба дейности - Работилници за родители, състезание „Мата, татко и аз“, беседи по теми бяха отложени, дейността бе структурирана в публикации и материали във фейсбук групата на Клуба, насочени към формиране на „приобщения родител“, подобряване сътрудничеството между семейство и училище, двигателна активност, здравословен режим, осмисляне на споделено свободно време за деца и родители в различен възрастов диапазон.

**Центърът по превенция в Център за подкрепа на личностното развитие - Детски комплекс „Йовко Йовков“** извършва корекционно-възпитателна дейност с малолетни и непълнолетни през 2020 г., организира беседи и срещи с превантивен характер, взаимодейства с УКП, ИДПС и други институции в изпълнение на задачата си да коригира поведението на деца или с цел превенция на асоциалност. Поради усложнената епидемиологична обстановка в цялата страна бе обявено извънредно положение, а по- късно и засилване на мерките за безопасност. Това доведе до отмяна на предвидени събития и мероприятия, както и на срещите с поставените под надзор лица. Те се провеждаха по телефона, платформите Messenger, Viber или на открити пространства. Реализирани бяха следните превантивни дейности:

* през м. февруари децата, посещаващи Центъра изработиха мартеници, с които участваха в благотворителен базар проведен в СУ,,В.Левски“;
* закупени бяха дискове с професионално заснет спектакъл „Косе Босе“ по Ран Босилек на театър „Л. Кабакчиев“, гр. Казанлък, които бяха предоставени на всички детски градини на територията на Община Севлиево, Центровете по превенция и ЦПЛР-ДК „Йовко Йовков“ гр. Севлиево;
* през м. октомври при строги мерки за безопасност се проведе мероприятие ,,Пъстроцветна есен“ с ученици на възраст 8г. Малките творци нарисуваха есента с богата палитра от цветове. Всички участници получиха книжки осигурени от МКБППМН към Община Севлиево. Същите деца се включиха и в онлайн конкурса за изработване на Коледна картичка.

И през 2020 г. обществените възпитатели към **Центъра по превенция в кв. „Балабанца”** работиха по обхващане на повече подрастващи в дейности, свързани с противодействие на девиантното и агресивното им поведение, превенция на зависимости и попълване на пропуски в грамотността. Продължи интереса към арт ателието, заслуга за което има изцяло Велизар Захариев, художник, и работата му с децата. Благодарение креативността и ангажираността на обществените възпитатели от центъра и Велизар Захариев бяха създадени паметни моменти при реализирането на арт работилницата за мартеници. Предложено бе на децата да изработят различни видове мартеници и да споделят тяхната символика и значение на празника. След това децата получиха възможността да изберат как да постъпят с изработените от тях мартеници, като ги подарят на своите близки и приятели, споделяйки им и значението на празника.

Месеците март, април и юни от 2020 г минаха под знака на пандемията и предвид ограниченията налагащи дистанция и избягване на масови мероприятия на закрито, планираните дейности не бяха реализирани.

Въпреки множеството препятствия екипа на Центъра по превенция в кв. Балабанца и общността се радва на предоставените елементи, обособяващи игрището. На мястото са монтирани различни съоръжения /люлка, пързалка, катерушка и беседка/, които ще бъдат освежени и приведени във вид удобен за ползване от децата и младежите. Своевременно ще бъде обърнато внимание, че отговорността за запазване функционалността на монтираните съоръжения е на всички в общността.

През м. януари, февруари, август, септември, октомври в двата Центъра по превенция се провеждат занимания по изобразително и приложни изкуства под ръководството на младия севлиевски художник Велизар Захариев като част от превантивна кампания срещу проявите на агресия и осмисляне свободното време на подрастващите.

**V. Обществени възпитатели**

**Таблица 21.**

|  |  |  |  |
| --- | --- | --- | --- |
| **Година** | **Плануван брой обществени възпитатели, утвърдени от МФ по Закона за държавния бюджет** | **Реално усвоени бройки обществени**  **възпитатели за съответната година** | **Изразходвани средства по Наредба №2 на ЦКБППМН** |
| **2020** | 14 | 13 | 20 611,90 |
| **2021** | 14 |
| **Прогноза за 2022** | 14 |

**1.** **Дейност на обществените възпитатели по ЗБППМН, отчетност по Наредба №2 на Председателя на ЦКБППМН и Критерии за подбор и оценка на дейността на обществените възпитатели (методическо ръководство), предоставено в гр. Хисар, м. юни, 2017 г.** (Попълнете на компютър. Ако е необходимо, добавете редове):

За прилагане на мерките по чл.13, ал.1, т.5 и чл.41 от ЗБППМН през 2020 г. работиха 13 обществени възпитатели в община Севлиево – педагози, психолози, социални работници и общественик, възпитател. Съгласно Статута на обществените възпитатели и ЗБППМН контрол върху дейността им се извършваше от секретаря на МКБППМН.

Обществените възпитатели представяха задължително индивидуални програми за работа с малолетните и непълнолетните при започване на конкретната работа и отчитаха ежемесечно дейността си. След приключване на работата се отчиташе и изпълнението на заложените в плана цели. През 2020 година беше осъществяван възпитателен надзор над 36 деца.

Обществените възпитатели своевременно представяха месечните си отчети, плановете за работа с малолетния/непълнолетния, индивидуални карти за лицата и оценките на риска. В началото на всеки месец се провеждаха работни срещи между обществените възпитатели и секретаря на МКБППМН за представяне на месечните отчети, решаване на текущи въпроси, казуси от работата на обществените възпитатели, както и предложения за подобряване на дейността. Извънредната обстановка и ограничителните мерки доведоха до необходимостта работните срещи да се провеждат онлайн, отчетите да се представят по електронна поща, а работата с малолетните и непълнолетните да се удостоверява с разпечатки на телефонни разговори, скрийншот на комуникацията в електронни платформи и приложения.

**2.** **Проведени квалификационни дейности с обществените възпитатели. От кого са организирани и по чия инициатива?** (Попълнете на компютър. Ако е необходимо, добавете редове):

- Практически обучителен семинар „Агресия и афектите /емоциите/ в ежедневния живот и терапията. Агресия и кризисни ситуации”, организиран от „Ем Ер Джи Консулт“ ЕООД, гр. Велико Търново, проведен на 26-28.02.2020г. в х-л „Акватоник” гр. Велинград. Участие взеха 3 обществени възпитатели, психолози и ръководители на помощни органи;

- Обучение на тема „Преживявания в кризата покрай Ковид-19 в контекста на възрастта, социалното положение и социалните роли”, организиран от „Ем Ер Джи Консулт“ ЕООД, гр. Велико Търново, с лектор проф. Иванка Бончева, проведен на 23-26.07.2020г. в х-л „Лунна пътека”, Св. Влас. Участие взеха 2 обществени възпитатели, членове на комисията и специалисти работещи с и за деца;

- МКБППМН – Община Севлиево организира обучение за обществени възпитатели и специалисти, работещи с деца и семейства, на тема „Психологическо консултиране на деца с „отсъстващ“ родител“. Лектор по темата бе психолог на Консултативен център „Плиска“, гр. София. Участие взеха 7 обществени възпитатели, заместник – председател и секретар към МКБППМН, педагогически съветници и социален терапевт

**3. Брой обществени възпитатели, участвали в тези дейности.** (Попълнете на компютър. Ако е необходимо, добавете редове):

Обществените възпитатели работещи към МКБППМН – Община Севлиево се включват активно и отговорно в квалификационните дейности според възможността да ги съгласуват със служебните си ангажименти.

**4. Оценяване на дейността на обществените възпитатели, съгласно изискванията на ЦКБППМН по Критерии за подбор и оценка на дейността на обществените възпитатели (методическо ръководство), предоставено в гр. Хисаря, м. юни, 2017 г.**

**4.1. Брой изготвени оценки.** (Попълнете на компютър. Ако е необходимо, добавете редове):

Изготвени са 12 месечни оценки за работата на всички обществени възпитатели. Въз основа на актуализирана методика за определяне възнаграждението на обществените възпитатели в Община Севлиево при представяне на предложението за изплащане на възнаграждението на обществените възпитатели секретарят на МК изготвя и прилага оценка за работата на всеки един от обществените възпитатели.

**4.2. Брой обществени възпитатели, получили „оценка 1” (*изпълнението превишава очакванията*).** (Попълнете на компютър. Ако е необходимо, добавете редове):

Няма обществени възпитатели получили оценка 1 – изпълнението превишава очакванията/изискванията.

**4.3. Брой** **обществени възпитатели, получили „оценка 2” (*изпълнението изцяло отговаря на изискванията /очакванията/*).** (Попълнете на компютър. Ако е необходимо, добавете редове):

Десет от обществените възпитатели към МКБППМН при Община Севлиево са получили оценка 2 – изпълнението изцяло отговаря на изискванията/ очакванията.

**4.4.** **Брой** **обществени възпитатели, получили „оценка 3” (*изпълнението не винаги отговаря на изискванията /очакванията/*).** (Попълнете на компютър. Ако е необходимо, добавете редове):

Няма обществени възпитатели получили оценка 3 – изпълнението не винаги отговаря на изискванията/очакванията. При трима от обществените възпитатели оценките са приблизително равни на 2,3.

**4.5.** **Брой** **обществени възпитатели, получили „оценка 4” (*изпълнението в значителна степен не отговаря на изискванията и е необходимо /и възможно/ подобрение*).** (Попълнете на компютър. Ако е необходимо, добавете редове):

Няма обществени възпитатели, чиято оценка да сочи, че изпълнението в значителна степен не отговаря на изискванията.

**4.6.** **Брой** **обществени възпитатели, получили „оценка 5” (*изпълнението не отговаря на изискванията*).** (Попълнете на компютър. Ако е необходимо, добавете редове):

Няма обществени възпитатели, чиято оценка да сочи, че изпълнението не отговаря на изискванията.

**VІ. Контролна дейност на МКБППМН.**

**1**. **Осъществен контрол от МКБППМН спрямо намиращите се на територията на общината (района)** **ДПС, СПИ, ВУИ, ДВНМН, ПД, приюти за безнадзорни деца**. **Констатации и резултати.** (Попълнете на компютър. Ако е необходимо, добавете редове):

През отчетния период МКБППМН – Община Севлиево упражняваше контрол върху ДПС по отношение спазване на техните задачи. През 2020г. работи един инспектор ДПС, поради отпуск по майчинство на инспектор Катерина Иванова.

Инспектор Детска педагогическа стая уведомява регулярно за работата си по съответните сигнали. През годината са изготвени 6 предложения за образуване на възпитателни дела.

От началото на 2020 г. в Детска педагогическа стая - гр.Севлиево на отчет се водиха 27 малолетни и непълнолетни (през 2019 г. броят на водените на отчет малолетни и непълнолетни бе 21). Новозаведените от началото на годината са 11, от които за извършени престъпления 11. Лицата снети от отчет са 11, от които 6 поради поправяне и 5 поради навършване на пълнолетие. След прекатегоризация на контингента в ДПС Севлиево се водят на отчет 27 лица, от които 6 утвърдени и 21 проявени.

През отчетния период инспектор ДПС е работил по 18 явни преписки, в които обект или субект са деца. Във връзка с опазване живота и здравето на децата инспекторите Детска педагогическа стая са изготвили 15 сигнални писма.

На територията на общината няма СПИ, ВУИ, ДВНМН, ПД и приюти за безнадзорни деца.

**2.** К**онтрол върху режима и условията на работа, установени за непълнолетните (чл. 10, ал. 1, буква „ж“ ЗБППМН)**. **Констатации и резултати.** (Попълнете на компютър. Ако е необходимо, добавете редове):

Няма данни за такива.

**3.** П**роверки**, **извършени самостоятелно или съвместно с други органи, относно посещаване на малолетни и непълнолетни в питейни и хазартни заведения, дискотеки, барове, нощни и интернет клубове, след определения вечерен час. Участие на местната комисия при кризисни интервенции в екипи по Координационния механизъм за взаимодействие при работа в случаи на деца-жертви или в риск от насилие – да се посочат конкретните дейности.** (Попълнете на компютър. Ако е необходимо, добавете редове):

Инспектор Детска педагогическа стая планира и взе участие в 49 специализирани полицейски операции, свързани с опазване живота и здравето на децата и борбата с употребата и разпространението на наркотични и упойващи вещества. Издирвани са 12 малолетни и непълнолетни, отклонили се от дома.

През изминалата година МКБППМН – Община Севлиево участва в екип по Координационен механизъм за взаимодействие при работа в случаи на деца жертви или в риск от насилие чрез един от членовете си - представител на отдел „Закрила на детето”. Участието на този член в Координационния механизъм създаде условия за взаимодействие между институциите и участие на МКБППМН в процеса за справяне с кризисната ситуация.

**4.** У**частие на местната комисия в обходи на мобилни групи** **за установяване на скитащи и просещи деца. Констатации, предприети мерки и постигнати резултати.**

Един от членовете на МКБППМН е участвал в обходи през 2020 г. Не са установени просещи деца на територията на общината, 12 деца са издирвани за отклонение от дома си.

**5.** **Проблеми при осъществяването на контролната дейност на МКБППМН.** (Попълнете на компютър. Ако е необходимо, добавете редове):

МКБППМН при Община Севлиево не среща затруднения при осъществяване на контрола.

**6.** **Сезирани компетентни органи при констатирани нарушения. Кои органи и за какви нарушения?** (Попълнете на компютър. Ако е необходимо, добавете редове):

При установени нарушения се уведомяват Районно управление на МВР-Севлиево и отдел „Закрила на детето”.

**VІІ. Предложения на местната комисия пред местни и централни органи, по проблемите на предотвратяването и противодействието на престъпността и противообществените прояви на малолетните и непълнолетните, и тяхната социална защита и развитие**:

През отчетната година МКБППМН не е правила предложения**.**

**VІІІ. Взаимодействие на местните комисии за БППМН.**

**Мероприятия, организирани по социално-превантивната и корекционно-възпитателната дейност на територията на общината, със следните органи и организации:**

През 2020 г. при осъществяване на превантивната, корекционно- възпитателната и организационната си дейност МКБППМН срещна пълна подкрепа и съдействие от страна на ръководството на Общината, получаваше компетентна помощ по определени случаи с малолетни и непълнолетни и от Районна прокуратура – гр.Севлиево и Районен съд - гр.Севлиево, работеше ефективно с органите на Районно управление на МВР – гр.Севлиево. И през учебната 2019/2020 година МКБППМН оказва материална и кадрова подкрепа за реализиране на дейности в рамките на програма „Детско полицейско управление”. В програмата за тази година са включени ученици от начален етап на ОУ „Стефан Пешев”. За съжаление по-голяма част от дейностите не успяха да бъдат реализирани поради възникналата пандемична обстановка. Пълноценно и ефективно е сътрудничеството на МКБППМН с инспектор ДПС.

Добро е партньорството на МКБППМН с отдел „Закрила на детето”. Социалните работници участваха в заседанията на комисията, съдействаха за постигане на положителни резултати при работа с деца в риск, оказваха помощ на съставите при събиране на информация за изготвяне на доклади, извършваха оценка на случаи, насочваха дете към консултации и при нужда оказваха подкрепа на семейството.

**1**. **Съд, прокуратура, следствие. Брой и теми.** (Попълнете на компютър. Ако е необходимо, добавете редове):

МКБППМН съдейства при срещи с ученици по програми и инициативи – Дни на отворени врати и др.

**2**. **Центрове за личностно развитие** **(центрове за работа с деца), НПО, медии и др. Брой и теми.** (Попълнете на компютър. Ако е необходимо, добавете редове):

През изминалата 2020г. МКБППМН-Севлиево поддържаше доброто си сътрудничество с Център за подкрепа на личностното развитие - Детски комплекс „Йовко Йовков”– Севлиево, Младежки център – Севлиево, Градска библиотека - Севлиево. Децата и младежите, които посещават тези места се включиха в организираните от МКБППМН мероприятия, като комисията успява да насочи деца с асоциално поведение към тези форми за ангажиране на свободното им време.

Добро и трайно е сътрудничество със сдружение ИМКА – Габрово, както и с Общински съвет по наркотични вещества – Габрово. Работата със спортните клубове на територията на общината също е ползотворна.

Медиите са важна част от превантивната дейност на комисията. Популяризирайки и отразявайки всички инициативи, анализи, програми и тенденции запознават обществеността с дейността на МКБППМН и начините за справяне с проблемна ситуация.

**3.** **Проблеми при взаимодействието с посочените институции и предприети дейности за тяхното преодоляване.** (Попълнете на компютър. Ако е необходимо, добавете редове );

Традиционно много добро и ползотворно е сътрудничеството на МКБППМН – Община Севлиево с горепосочените институции. Съществува добър диалог и взаимодействие, в голяма част от дейностите инициирани и реализирани от комисията структурите участват директно или индиректно.

**ІХ.****Квалификационна дейност** **на МКБППМН.**

**1.** **Брой организирани обучителни семинари от общинската (районната) комисия и теми, включени в програмите на семинарите и стойност на средствата от бюджета на МКБППМН.** (Попълнете на компютър. Ако е необходимо, добавете редове):

Във връзка с повишаване квалификацията на членовете на МКБППМН-Община Севлиево, ръководители на помощни органи, обществени възпитатели, специалисти работещи с и за деца, бе организирано еднодневно обучение на тема „Психологическо консултиране на деца с „отсъстващ“ родител“. Лектор по темата бе г-жа Антоанета Христова, Фондация „Социални общности“, Консултативен център „Плиска“. Обучението се проведе на 24.10.2020г. Програмата обхвана теми, свързани с родителските послания и рискове пред детето, използване на арт-техника и психодрама за преработване на емоции, възможности за преодоляване на трудностите при изграждане на стабилна самооценка – отворени въпроси и „Рекламен постер“. С оглед спазване на противоепидемичните мерки мероприятието бе проведено в зала „Видима“ на хотел „Севлиево Плаза“.

Участие в дейността взеха 7 обществени възпитатели, заместник – председателя и секретаря на МКБППМН, педагогическите съветници на две от професионалните гимназии и социален терапевт в ЦНСТД - Севлиево. Разходваните средства от бюджета на МКБППМН са в размер на 889,30 лв. включващи хонорар на водещия и организационни разходи.

**2.** **Брой членове на МКБППМН, участвали в квалификационните семинари.** (Попълнете на компютър. Ако е необходимо, добавете редове):

Членовете на МКБППМН – Община Севлиево участват активно и отговорно в различни квалификационни форми съобразно служебните си ангажименти.

**3.** **Участия на секретаря на МКБППМН (председателя на МКБППМН и членове на комисията) в квалификационни форми на ЦКБППМН и други организации. Ако няма такива, моля, посочете причините!** (Попълнете на компютър. Ако е необходимо, добавете редове):

- Шест от членовете на МК взеха участие в Летен форум за подкрепящи професионалисти в периода 02.08.2020г.-09.08.2020г. в КК Слънчев бряг, организиран от „Център за професионално обучение и ориентиране“ ООД. Форумът бе предназначен за специалисти, чиято дейност кореспондира с детската проблематика и акцентира на теми като: толерантност и либерализъм – скритите опасности; правата на децата и правата на обществото – синхрон или конфликт; насилие и закон – правен анализ на българското законодателство и Истанбулската конвенция; правна уредба на превенцията, борбата и противодействието на тероризма;

- Заместник – председателят на МКБППМН – Община Севлиево и инспектор ДПС, член на МК, взеха участие в обучение на тема „Психологичен подход спрямо потребители (деца и възрастни) в афект, емоционална криза или агресивен акт. Изработване на практически умения за разбиране на психологичния проблем, довел до емоционалния изблик и за туширане на напрежението/ агресията. Практическо изработване на казуси и проиграване на случаи стъпка по стъпка”. Обучението бе организирано от „Ем Ер Джи Консулт“ ЕООД, гр. Велико Търново, и се проведе в периода 10-13.09.2020г. в х-л „Лунна пътека”, Св. Влас, с лектори – проф. Ив. Бончева и М. Сариева.

**Х. Извършени разходи от бюджета на МКБППМН за превантивна дейност:**

Разходите за превантивни дейности през 2020г. на МКБППМН при Община Севлиево са в размер на 35 492,00 **лева.**

**ХI. Планувани за 2020 г. и изразходвани средства по Наредба № 3 на ЦКБППМН за възнаграждение на членове на МКБППМН.** (Попълнете на компютър. Ако е необходимо, добавете редове):

За 2020г. са разпределени 4 000 лв. по Наредба №3 за възнаграждение на членовете на МКБППМН. Изразходените средства са в размер на 1463,00 лв.

**ХIІ.** **Във връзка с изготвянето на финансовата прогноза за дейността на местните комисии за БППМН през 2022 г., моля попълнете таблица 22:**

**Таблица 22.**

|  |  |  |
| --- | --- | --- |
| **Получени** средства по ЗДБ за МКБППМН за **2020 г**. –  общо (в лева) | **Изразходвани** средства от МКБППМН за **2020 г.** –  общо (в лева) | **Необходими средства за 2022 г.** – общо (в лева) |
| 90 720,00 | 74 766,00 | 105 000,00 |

***Забележка:*** *При изготвяне на доклада за 2020г. МКБППМН взе предвид структурата и показателите, посочени в писмо №РД-30-И-43 от 08.10.2020 г. на ЦКБППМН.*

1. **1 Разпознаване, идентификация и споделяне на идеи или принадлежност към организации с екстремистки или радикален характер.** [↑](#footnote-ref-1)